Yenisisi 1 



Yenesisi 



Gumi 1 

1-5 Koretero oorengo Anutu ndo sambo mera damoni 
yeyingc. Mera ngu ataga kencotetoku nganciiro klni. 
Kingo oorengo oruyingo ngu guradiro oorengo. 
Ngundo sono urunggaku dobengootoni nguwoore 
Anuturo yukadogo nguwoore baworo oruwo. Anutu ndo 
eyingo. Himi tunooteni eyingo. Etoni himi 
tunooteyingo Anutu ndo himi yeni gome tunootetoni 
kenoro ene suwo sa wesowoyeroyingo. Himinggaku ngu 
eyingo. Sa naru eyingo. Ooreri ngu suwo eyingo. 
Suwo oororo kinitetoni sengeyingo. Ngundo ngu naru 
guranangge kinitewo. Kootuyisina Anutu ndo eyingo. 
Songoo songoo yoyeyingo ngu sono erayaga ngu gide 
gide oruwari, eyingo. Etoni ngu tunooteyingo. 
Anutu ndo sonono pawangga teyingomu ngundo ngu sono 
awuno yero ko amuno pawayeroroote. Ngu keworoko 
pawangga ngu oowooyi sambo eyingo. Suwo oororo 
kinitetoni sengeyingo. Ngundo ngu naru eraya 
kinitewo. Kootuyisina Anutu ndo eyingo. Sono sambo 
newendemo oorooteku ngu uya musiyo gurananggemo 
yoruwoni. Yoruwootoningga mera ariyeni eyingo. 

Etoni ngundiro tunooteyingo, Ngu mera aringga ngu 
Anutu ndo eyingo. Sono musiyo gurananggemo 
yoruwooyingo ngu wendeyi eyingo. Anutu ndo 
enengombo oo yewoku ngu bidodo kenootoni ngu 
metemi tewo. Tetoni ene oni oni teyingo; 

11-12 Kootuyisina Anutu ndo eyingo. Mera 
enengombo ngu mete oo soodida, so, de, oo 
nggiringgara enggeweroyimu nguya ooreni eyingo. 
Etoni ngu oo ngu tunooteyingo. Ngu oororo 
kinitetoni sengeyingo. Sengetoni ngu naru kabusa 
kiniteyingo. 

14-19 Kootuyisina Anutu ndo eyingo. Soru oo 
sambono tunooteya ngundo suwononguya sa naru nguya 
himi yeni eyingo. Kombo naru mooma dagoma naru 
nguya tunootewa. Dagomaro naru gura gura nguya 
tunooteni, eyingo. Anutu ndo kombo himi ogisa himi 
yetoni tunooteyingo. Urunggaku ngu ogisa ngundo sa 
naru yeni himi yewa. Bodagayi ngu kombo ngundo 
suwono mera himi yeni. Ero tunoo.teyingo. Suwo 
oororo kinitetoni sengeyingo. Sengetoni ngu naru 
namoraya kinitewo. 

20-23 Kootuyisina Anutu ndo eyingo. Oo gura gura 
sonono yeningga keta yuwooyidodo orini eyingo. Nu 
tunooteya ngu samboriri ururumeya yariyi eyingo. 
Etoni ngu oo ngu tunooteyingo. Anutu ndo kumana 
yunoro eyingo. Oo wendeyino oo urungga nga bidodo 

kdwooteya wendeyi ngu nangge teni eyingo. Nu oo 
nguya merani merani ngano kowooteni eyingo. Suwo 
oororo kinitetoni ko sengeyingo. Sengetoni ngu 
naru kandegura sengeyingo. Sengetoni ngu naru 
namoraya kinitewo^ 

20-23 Kootuyisina Anutu ndo eyingo. Oo gura gura 
sonono yeningga keta yuwooyidodo orini eyingo. Nu 
tunooteya ngu samboriri ururumeya yariyi eyingo. 
Etoni ngu oo ngu tunooteyingo. Anutu ndo kumana 
yunoro eyingo. Oo wendeyino oo urungga nga bidodo 
kowooteya wendeyi ngu nangge teni eyingo. Nu oo 
nguya merani merani ngano kowooteni eyingo. Suwo 
oororo kinitetoni ko sengeyingo. Sengetoni ngu 
naru kandegura kinitewo. 

24-25 Kootuyisina Anutu ndo eyingo. Kare nusako 
ururu bobodidodo tunooteni, eyingo. Etoni ngu 
tunooteyingo. Ngundo yuwooyidodo oriyi, eyingo. 
Nondo nu, nusako ururu bobodi, endemo, deguno, nguro 
oowari yunooteno. Ngundiro etoni ngu oo ngu 
tunooteyingo. 



Gumi 2 

Kootuyisina Anutu ndo mera yoro ngundo oni 
yeyingo. Yero yuka uwootoni omuyiwoore utoni 
keta ootookeyingo. Oni oowooyi Adamu . Ogisa 

ooretekusina, Anutu ndo ko urungga yero merangga ngu 
oowooyi Idenl ngu Anutu ro yoyo pawa. Kono sono 
gura ombuyingo. Ngu kono nguno Anutu ndo Adamu 
nguno yeyingo. Sono dobuyi ngundo mera urumi 
inoweroyimboro. Ngu kono nguno Anutu ndo de 
guradiro guradiro nguno yeni tunooteyingo, Ngu de 
ngu gomemu ko engge nguya gome gome enggete. Ngu 
kongga ngu keworoko nguno ngu de digateku nero ngu 
oni ma kumowa. Nero sugi oruwa. Ene ko de gurangu 
kono nguno oorootekungu nero oo metemi ingoweroyi, 
oo biyomi ingoweroyi ooroote. 

Arisa, Anutu ndo Adamu ngu yoro enenga pawano 
nguno yeyingo. Ngundo ngu nguno ko teya oo 
sobowoni eyingo. Anutu ndo ngu Adamuya ngandiro 
ewo. Ge mete nga kono de tanggori oorootekunga 
newa, eyingo. Ene ge nga dega oo biyomi metemidodo 
ingoweroyi ngangga nga ma newero, eyingo, Roogo 
oorengo ewo. Ene ge nero ngu ge kumowa. Anutu ndo 
mera yoro ngundo nusako oo ngu yoyeyingo. Yoyero 
bidcdo yoyoro Adamu no oorowuyingo. Oorowutoni 
Adamu ndo oo nusakoku bidodo oowooye yunooteyingo. 
Anutundo eyingo. Adamu enesu nangge oruweroyi. 
Ngu biyomi. Kootuyisina bareyi yewano. Ngu 
bareyingga ngu oororo yoruworo oruwari. 

Arisa, Anutu ene Adamu yeni wereyingo. Wetoro 
kabetero oruyingo. Ene wetorootoni Anutu ndo 
tanggeyi wembuyi yoyingo. Yoro musiyonggaku ngu 
songgiwibo ukinggoyingo. Anutu ndo ngu simoo 
wimbuyi yowoku ngundo barega yeyingo. Yero yoro 
Adamu no oorowuyingo. Oorowutcni Adamu ndo eyingo, 
Ngu nenenggo dooboone oorengo eyingo. Gengo 
wembuge no wembune gidebo yeni tunootewokuro, 
oowoongge bare eyingo. Ngu muringa ngu tunooyingo. 
Ngundiro nguro oni awa namoye yoyokoro baredoya 
guranangge kendiro oorootenggo. Simoonggaku nguya 
ko baregaku nguya mondeyari wiriyooweroyi oo kini, 
mbirimbiri oruworiyo, ene ma oyimo yoyingo. 
Anutu ndo oo bidodo yemukoro yokoro kenootoni gome 
tetoni nguro ene oni oni teyingo. Anutu ndo ngu 
yemukoro naru kandegura gidemboro guranangge 

ooriyingo. Anutu ndo naru kandegura gidemboro 

guranangge ngano ko bidodo yemukoyingo. Naru 

kandegura gidemboro erayaga ngano ene kingo oruwo, 

ngu naruno. Anutu ndo ngu naru kandegura gidemboro 

erayangga ngu kundingiyl inoro teyingo. 

Gumi 3 
1 -7 Anutu ndo oo nusako bidodo yoyeyingo. 

Sirembo oo nusako, oni towooyeroyingo. Sirendo 

bare sumoo inoyingo. Anutu ndo ndadiro ewo? 

Anutundo yari de tanggori nga bidodo ma newero 

bine? eyingo. Baredo raanggowo doworo ero, ete. 

Noore mete nga kono de tanggori nga newaro. Ene 
de gura ko keworo oorengomo oorooteku ngu nangge 
noorendo ma newaro. Kurl Anutu ndo ngundiro ero. 
Yari de tanggori keworokongga ngu nero kingo 
doworo kumowari. Sirendo eyingo. Yari ngu de 
tanggoringga ngu nero ngu oo blyomi metemidodo 
ingowari. Yari Anutu kendiro oruwari. Anutu ndo 
ngungga ngu Ingoro nguro siribo ye yunoyingo, ngu 
eyingo. 

Arisa, bare ngu ingoro degaku kenoyingo. 
Kenootoni ngu gome tete. Doonggeyi kiyingo de 
tanggori nguya gome neweroyi teyingo. Tetoni 
ingondundu yoyingo nonguya ngundiro ingoro yoro 
ngu metemi ero ingoote. Ngundiro nguro bare ngu de 
tanggorigaku yoro neyingo. Kootuyisina, de 
tanggori yoro kameyi inoote. Inootoni ene nguya 
neyingo. Nero ngu ko sodedo nangge ebe keno keno 
toworiku ngu ko kumba dari kini tewo. Tetoni ene 
ngu ko kingo mondeyari tete. Ngundiro tetoni ngu 
ene de gura oowooyi Piki ngu kembu kendiro uyi yoro 
kumbayi wesibiyoro ngu yemuteri. 

8-21 Suwootetoni mera imaketoni Anutu ngu kokuri 
ngundo endeyootoni ingowori. Ingoro de keworoko 
kombiteworiyo. Ene Anutu ndo simoonggaku 
negongooyingo. Yari ndano oorooteri? Meno ero 
ete. No ge ingootoowe kokuri endeyootoyi nguro no 
sosoreteno. Sosorero no kumba kini nguro 
kombiteteno. Anutu ndo sumoo ete. Onendo etoni ge 

kumba kini tete? Nondo de tanggoriga siribo 
yewonoku. Ge ngu nero bine? Adamu ndo ete. Barega 
gedo no dooboone tero nunowoku ngundo de tanggori 
nunootoni no kuri newono, 

Arisa, Anutundo baregaku sumoo inoro ngandiro 
ero. Ndatero ge ngu ooga ngu tete? Baredo gumi 
ero ete, Sirendo no gananerootoni ngu de 
tanggoriga ngu neteno. Anutu ndo sireya ngandiro 
eyingo. Ge kuri ngu ooga tewokuro nguro. Asa, 
kowuri yowa, Ataga nguya suwoyi sano ge komo no 
nomoonggebo nangge endeyoyato. No gengo sowengge 

ngu yewe baredoro soweni ngudodo mundi oruwari. 
Tetori baredoro soweni ngundo ge tabage 
woongoosowowa. Woongoosowootoni gedo ene 
kendungoomoo kiwa. Anutu ndo baredoya ngandiro 
eyingo. No ge kowuri urungga gunowano. Ge simoo 
bisiyowero tetekuno ogingo ingowa. Ge kamenggeboro 
gome ingowa. Ngundo sobogeroweroyimboro. 
Anutu ndo Adamu va ngandiro eyingo. Ge ngundiro 
tetekuro. Arisa, no gengo ko tetoowe so oorewa. 
Nguno oo gome ma enggewa. Genggombo suwoyi suwoyi 
ko biyomi. Tetoyi merako oo oorero enggewa. Ge ko 
biyomi teya nosiriri gureni. Nosiriri gutoni gogo 
merako oowari tunootewa. Ge ko biyomi tero oode 
oode ge kumowa. Nondo merambo goyewonokuro ge ko 
merako uwa. Kootuyisina Anutu ndo nusako goweyi 
yoro towikumba tero yuyingo. Adamu ndo baregaku 
oowooyi Iwa eyingo. Iwangu simoo bare bidodoboro 
namoye damoni oorengo. 

22-24 Kootuyisina Anutu ndo eyingo. Oni nguya 
noore kendiro oo metemimu oo biyomimu, nguya 
ingoote. Ariya, noore ngu oningga ngu yokootooye 
ngu degano nguno suwoyi sano himi oruwari. Kini, 
ene ngu de tanggoriga newoku ngu nguya mete sugi 
oruwari. Anutu ndo Adamu bareyi nguya oweyeroyingo. 
Anutu ndo Ideni kononggo oweyeroyingomu ngu 
Adamu ndo merangga yomosiyowokuno oororo ko 
teweroyimboro. Anutu ndo Adamu nguya Iwa nguya 
oweyeroro yokoro, Anutu ro sambono oni, oowooyi 

Enseri . oni yanggangomu yoyoro Idenl kono nguno 
yoyeyingo. Duge pirurai ngu de gidoreteku ngundiro 
gidorerc Ideni ko bidodo wooriringoororoote. 

